Raupenschlepper Ost

náhľad|Samohybné delo RSO
náhľad|Raupenschlepper Ost pri preprave
Raupenschlepper Ost (RSO) bol nemecký delostrelecký ťahač používaný v druhej svetovej vojne.

Na začiatku druhej svetovej vojny používala nemecká armáda na prepravu diel i materiálu stále veľké množstvo konských poťahov. V podmienkach ťaženia do ZSSR sa ukázalo, že kone na túto prepravu nestačia a ani existujúce kolesové a kolopásové ťahače neboli na tamojšie podmienky uspôsobené. Preto bolo rozhodnuté o výrobe špeciálnych pásových traktorov, z ktorých názvu už bolo zrejmé, kde najmä ich použitie plánujú.

RSO sa požíval nielen ako delostrelecký ťahač, ale slúžil ako nákladné vozidlo, ťahač prívesov, vozidlo s ambulantnou nadstavbou či ako samohybné delo osadené kanónom 7,5 cm PaK 40/1.

Celkovo bolo vyrobených približne 23 tisíc kusov všetkých verzií.

 Technické údaje 
 Typ motora: benzínový osemvalec Steyr V8 (alebo štvorvalec Deutz diesel)
 Obsah valcov: 3 600 cm³ (5 500 cm³Deutz)
 Výkon: 63 kW (85 HP)
 Max. rýchlosť: 30 km/h
 Dojazd: 300 km
 Hmotnosť: 5 200 kg
 Dĺžka: 4 420 mm
 Šírka: 1 990 mm
 Výška: 2 530 mm
 Palivová nádrž: 180 l

 Iné projekty 

 Externé odkazy 
 Raupenschlepper Ost - clubhyper.com
 Raupenschlepper Ost - youtube.com

 Zdroj 

Kategória:Delostrelecké ťahače
Kategória:Nemecké bojové vozidlá